เรื่องร้องเรียน: สวัสดีค่ะ วันก่อนมีการเผาที่เมรุวัดธาตุทอง ก็มีควันค่ะ ฝากรบกวนช่วยตรวจระบบการเผาจริงจังด้วยนะคะ
การดำเนินการของเจ้าหน้าที่: จากการตรวจสอบเตาเผาศพวัดธาตุทองพบว่าเป็นเตาเผาศพระบบ 2 ห้องเผา ประกอบด้วย - ห้องเผาแรก เป็นห้องเผาศพและวัสดุอื่นๆ เช่น หีบบรรจุศพ ดอกไม้จันทน์ เป็นต้น ระหว่างทำการเผาต้องควบคุมอุณหภูมิไม่น้อยกว่า 700 องศาเซลเซียส  - ห้องเผาที่ 2 เป็นห้องเผาควัน กลิ่น และก๊าซ ที่มาจากห้องเผาแรกก่อนระบายอากาศออกที่ปลายปล่อง ตลอดระยะเวลาการเผาต้องควบคุมอุณหภูมิไม่น้อยกว่า 850 องศาเซลเซียส - ใช้น้ำมันดีเซลเป็นเชื้อเพลิงที่ใช้ในการเผาไหม้ พิจารณาที่แผงควบคุมอุณหภูมิพบอยู่เกณฑ์ที่กำหนด อย่างไรก็ก็ตามได้กำชับผู้ควบคุมการเผาให้ปฏิบัติตามคู่มือที่บริษัทผู้ผลิตอย่างเคร่งครัดแล้ว จึงเรียนผู้แจ้งมาเพื่อทราบ
ความเห็นของผู้แจ้ง: ขอบคุณที่ช่วยตรวจสอบกับทางวัดค่ะ
พื้นที่: แขวงพระโขนงเหนือ เขตวัฒนา กรุงเทพมหานคร